Virallinen lehti nro C 198 , 08/07/1996 s. 0182



A4-0103/96 Ehdotus neuvoston direktiiviksi työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun direktiivin 90/394/ETY muuttamisesta ensimmäistä kertaa (KOM(95)0425 - C4-0433/95 - 95/0229(SYN)) Ehdotus hyväksyttiin seuraavin tarkistuksin: (Tarkistus 1) Johdanto-osan toinen kappale a (uusi) >EP:n äänestyksessä hyväksytty teksti> komission työturvallisuutta, työhygieniaa ja työterveydenhuoltoa koskevaa ohjelmaa1) (1996 - 2000) koskevassa tiedonannossa käsitellään erityisesti työssä tapahtuvan altistumisen raja-arvojen asettamiseen liittyvän työn etenemistä, 1) EYVL C 262, 7.10.1995, s. 18 (Tarkistus 2) Johdanto-osan neljäs kappale >Alkuperäinen teksti> työntekijöitä on kaikissa työtilanteissa suojeltava valmisteilta, jotka sisältävät yhtä tai useampaa syöpää aiheuttavaa ainetta, >EP:n äänestyksessä hyväksytty teksti> työntekijöitä on kaikissa työtilanteissa suojeltava valmisteilta, jotka sisältävät yhtä tai useampaa syöpää aiheuttavaa ainetta, sekä työssä syntyviltä syöpää aiheuttavilta yhdisteiltä, (Tarkistus 3) Johdanto-osan kahdeksas kappale a (uusi) >EP:n äänestyksessä hyväksytty teksti> joustavan ja tuloksellisen toiminnan turvaamiseksi komission on selvitettävä mahdollisuudet yksinkertaistaa syöpää aiheuttavien aineiden raja-arvojen asettamista erityisesti niiden aineiden osalta, joiden kohdalla raja-arvot ovat puhtaasti terveysperusteisia ja perustuvat tieteelliseen tietoon ja vankkaan tutkimukseen, (Tarkistus 4) Johdanto-osan kahdeksas kappale b (uusi) >EP:n äänestyksessä hyväksytty teksti> komission olisi laadittava suunnitelma siitä, miten kaikille 1 ja 2 luokan syöpää aiheuttaviksi aineiksi direktiivin 67/548/ETY liitteen VI mukaan luokitelluille aineille saadaan mahdollisimman nopeasti määritettyä tarpeelliset raja-arvot, (Tarkistus 5) Johdanto-osan yhdeksäs kappale >Alkuperäinen teksti> bentseeni on syöpää aiheuttava aine, joka on läsnä useissa työtilanteissa, ja sen vuoksi suuri joukko työntekijöitä altistuu mahdolliselle terveyshaitalle; tieteellisen nykytietämyksen taso ei salli sellaisen raja-arvon määrittämistä, jonka alapuolella terveydelle ei enää aiheudu vaaraa, bentseenille altistumisen vähentäminen pienentää kuitenkin näitä vaaroja, >EP:n äänestyksessä hyväksytty teksti> bentseeni on syöpää aiheuttava aine, joka on läsnä useissa työtilanteissa, ja sen vuoksi suuri joukko työntekijöitä altistuu mahdolliselle terveyshaitalle; tieteellisen nykytietämyksen mukaan bentseeni katsotaan kuuluvaksi niihin aineisiin, joille ei voida määrittää sellaista raja-arvoa, jonka alapuolella terveydelle ei enää aiheudu vaaraa, bentseenille altistumisen vähentäminen pienentää kuitenkin näitä vaaroja, (Tarkistus 6) Johdanto-osan yhdeksäs kappale a (uusi) >EP:n äänestyksessä hyväksytty teksti> on tärkeätä asettaa biologiset raja-arvot syöpää aiheuttaville aineille, jotta voidaan arvioida muita teitä kuin hengityksen kautta tapahtuvaa imeytymistä. Koska biomonitorointi on tärkeä menetelmä bentseeni-altistumisen arvioinnissa, komission olisi viivytyksettä esitettävä bentseenille biologista raja- arvoa, (Tarkistus 7) Johdanto-osan yhdeksäs kappale b (uusi) >EP:n äänestyksessä hyväksytty teksti> arseeni ja monet arseenin yhdisteet (arseenitrioksidi, arseenipentoksidi, arseenihappo ja sen suolat) ovat syöpää aiheuttavia aineita, joille altistuu suuri joukko työntekijöitä erilaisilla aloilla; raja-arvon asettaminen näille aineille ja sen myötä altistumisen vähentäminen pienentää näitä vaaroja; arseeni ja muutamat arseeniyhdisteet olisi lisättävä komission prioriteettiluetteloon niistä aineista, jotka on arvioitava tieteellisesti raja-arvon asettamiseksi mahdollisimman pian; (Tarkistus 8) Johdanto-osan kymmenes kappale >Alkuperäinen teksti> työntekijöiden terveyden ja turvallisuuden suojelemista nimenomaan syöpää aiheuttaviin aineisiin liittyviltä vaaroilta koskevien vähimmäisvaatimusten noudattaminen ei ainoastaan varmista jokaisen työntekijän terveyttä ja turvallisuutta, vaan myös takaa kaikille yhteisön työntekijöille suojelun vähimmäistason, mikä estää mahdollisten kilpailun vääristymien syntymistä, >EP:n äänestyksessä hyväksytty teksti> työntekijöiden terveyden ja turvallisuuden suojelemista nimenomaan syöpää aiheuttaviin aineisiin liittyviltä vaaroilta koskevien vähimmäisvaatimusten noudattamisella ei pyritä ainoastaan varmistamaan jokaisen työntekijän terveys ja turvallisuus, vaan myös takaamaan kaikille yhteisön työntekijöille suojelun vähimmäistaso, mikä estää mahdollisten kilpailun vääristymien syntymistä, (Tarkistus 9) Johdanto-osan kymmenes kappale a (uusi) >EP:n äänestyksessä hyväksytty teksti> kaikkien työntekijöiden terveyden suojaamiseen työympäristössä ja kansalaisten terveyden sekä yleensä ympäristön säilyttämiseen pyrkivien direktiivien on heijastettava samaa kokonaisnäkemystä Euroopan unionin sosiaalisesta ja taloudellisesta kehityksestä, ja sen vuoksi tämän direktiivin puitteissa bentseenin osalta toteutettavien toimenpiteiden on oltava yhdenmukaisia bensiinin varastoinnista ja sen jakelusta varastoalueilta huoltoasemille aiheutuvien haihtuvien orgaanisten yhdisteiden (toisin sanoen myös bentseenin) päästöjen torjunnasta annetun direktiivin 94/63/EY1) tavoitteiden ja määräysten kanssa; 1) EYVL L 365, 31.12.1994, s. 24 (Tarkistus 10) Johdanto-osan kymmenes kappale b (uusi) >EP:n äänestyksessä hyväksytty teksti> sellaisten yritysten, joiden työpaikalla on syöpää aiheuttavia aineita, on pystyttävä osoittamaan, että ne kertovat säännöllisesti aineille altistuville tai niitä käsitteleville työntekijöille tällaisen altistumisen vaaroista; niiden on myös pystyttävä osoittamaan, että asianomaisille työntekijöille on kerrottu parhaista mahdollisista tavoista, joilla he voivat suojautua tällaisilta aineilta. (Tarkistus 11) Johdanto-osan yhdestoista kappale >Alkuperäinen teksti> olisi annettava säännöksiä, joilla varmistetaan työntekijöiden terveyden ja turvallisuuden suojelu sellaisissa erityisille toimille tai toimialueille säädetyissä poikkeuksissa, joissa bentseenille ehdotetun raja-arvon toteuttaminen voi olla vaikeasti saavutettavissa ehdotettuun päivämäärään mennessä, >EP:n äänestyksessä hyväksytty teksti> Poistetaan. (Tarkistus 12) 1 ARTIKLAN 1 KOHTA 2 artiklan b alakohta (direktiivi 90/394/ETY) >Alkuperäinen teksti> b) 'raja-arvolla' tarkoitetaan, ellei toisin täsmennetä, 'syöpää aiheuttavan aineen' pitoisuuden rajaa ilmassa työntekijän hengitysalueella.» >EP:n äänestyksessä hyväksytty teksti> b) 'raja-arvolla' tarkoitetaan, ellei toisin täsmennetä, 'syöpää aiheuttavan aineen' pitoisuuden rajaa työntekijän hengitysalueella suhteessa tarkoituksenmukaiseen keskiarvotusaikaan. Hengitysalue on alue, josta työntekijä ottaa hengitysilmansa. Tämän arvon ylittäminen on kiellettyä. (Tarkistus 13) 1 ARTIKLAN 1 KOHTA 2 artiklan b alakohta a (uusi) (direktiivi 90/394/ETY) >EP:n äänestyksessä hyväksytty teksti> ba) 'biologisella raja-arvolla' tarkoitetaan kyseisen aineen, sen aineenvaihduntatuotteen tai vaikutuksen indikaattorin pitoisuuden rajaa tietyssä biologisessa väliaineessa. Tämän arvon ylittäminen on kiellettyä. (Tarkistus 14) 1 ARTIKLAN 3 KOHTA 16 artiklan 3 kohta (direktiivi 90/394/ETY) >Alkuperäinen teksti> 3. Lisätään kappale 16 artiklaan seuraavasti: "3. Kun kyseessä ovat liitteessä III määritellyt poikkeukset, jäsenvaltioiden on varmistettava, että työnantajat noudattavat menettelytapoja ja toimenpiteitä, jotta työntekijöiden terveyden ja turvallisuuden suojaamiseksi vaadittavat riittävät varotoimet toteutetaan.» >EP:n äänestyksessä hyväksytty teksti> Poistetaan. (Tarkistus 15) 1 ARTIKLAN 5 KOHTA Liite III, A osa taulukko, viimeinen sarake (direktiivi 90/394/ETY) >Alkuperäinen teksti> Poikkeukset Raja-arvo: 3 ppm (= 9,75 mg/m3) 31 päivään joulukuuta 2000 asti seuraaville toimenpiteille tai toimenpidealueelle: - tietyt paikat koksittamoissa (primäärijäähdyttimet, bentseeni/sulfaattisäiliöt, bentseenin varastointi ja lastaus) - tankkien puhdistus ja kunnossapito - tankkialusten ja kuorma-autojen lastaus ja purku - merikuljetus - moottoriajoneuvojen korjaamot - huoltoasemat, joilla on polttonesteen jakelija >EP:n äänestyksessä hyväksytty teksti> Poistetaan. (Tarkistus 16) 1 ARTIKLAN 5 KOHTA Liite III, A osa, taulukon jälkeen (uusi kappale) (direktiivi 90/394/ETY) >EP:n äänestyksessä hyväksytty teksti> Ilman bentseenipitoisuuden raja-arvon määrittämiseksi luodaan yhtenäinen mittausmenettely. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun direktiivin 90/394/ETY muuttamisesta ensimmäistä kertaa (KOM(95)0425 - C4-0433/95 - 95/0229(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle KOM(95)0425 - 95/0229(SYN) ((EYVL C 317, 28.11.1995, s. 16)), - neuvoston kuultua sitä EY:n perustamissopimuksen 189 c artiklan ja 118 a artiklan mukaisesti (C4-0433/95), - ottaa huomioon työjärjestyksensä 58 artiklan, - ottaa huomioon sosiaali- ja työllisyysasiain valiokunnan mietinnön sekä ympäristö-, terveys- ja kuluttajansuojavaliokunnan lausunnon (A4-0103/96), 1. Hyväksyy komission ehdotuksen parlamentin tekemin tarkistuksin; 2. Kehottaa neuvostoa ilmoittamaan parlamentille, jos se aikoo poiketa parlamentin hyväksymästä tekstistä; 3. Pyytää sovittelumenettelyn aloittamista, jos neuvosto aikoo poiketa parlamentin hyväksymästä tekstistä; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.